turjo4nis/wikipedia-bn-dump-20250701 huggingface dataset:
একাত্তরের চিঠি

একাত্তরের চিঠি ১৯৭১ সালে বাংলাদেশের মুক্তিযুদ্ধ চলাকালে লেখা ৮৬টি চিঠির একটি সংকলন। দৈনিক প্রথম আলো ও গ্রামীণফোনের উদ্যোগে চিঠিগুলো সংগ্রহ করা হয়। সংকলনটি প্রথম প্রকাশিত হয় চৈত্র ১৪১৫, মার্চ ২০০৯ এ। ইতিহাসবিদ অধ্যাপক সালাউদ্দীন আহমদ ছিলেন সম্পাদনা পরিষদের সভাপতি। এছাড়া সম্পাদনা পরিষদের অন্যান্য সদস্যবৃন্দ হলেন- মেজর জেনারেল (অব.) আমিন আহম্মেদ চৌধুরী, রশীদ হায়দার, সেলিনা হোসেন এবংনাসির উদ্দীন ইউসুফ। কমিটিকে সহায়তা করেন সাজ্জাদ শরিফ, সাইফুল আজিম প্রমুখ। এছাড়া প্রথম একাত্তরের চিঠি সংগ্রহ করার ধারণা পোষণ করেন আমিনুল আকরাম।

একাত্তরের চিঠি গ্রন্থটি প্রকাশিত হয় প্রথমা প্রকাশন থেকে। কাইয়ুম চৌধুরী এর প্রচ্ছদ তৈরি করেন। গ্রন্থটি অলংকরণ করেন অশোক কর্মকার। সম্পাদনা পরিষদের পক্ষে এর ভূমিকা লেখেন সাহিত্যিক রশীদ হায়দার।

একাত্তরের চিঠির প্রথম চিঠির লেখক শহীদ কাজী নূরুন্নবী। চিঠি লেখার সময়কাল ও স্থান-২৯শে মার্চ/রাজশাহী '৭১। ১৯৭১ সালে রাজশাহী মেডিকেল কলেজের শেষ বর্ষের ছাত্র এবং কলেজ
ছাত্রলীগের সভাপতি ছিলেন। মুক্তিযুদ্ধকালে মুজিব বাহিনীর রাজশাহীর প্রধান ছিলেন। ১ অক্টোবর ১৯৭১ তাঁকে পাকিস্তানি বাহিনী আটক করে শহীদ শামসুজ্জোহা হলে নিয়ে যায়। তাঁর আর খোঁজ পাওয়া যায়নি। গ্রন্থটির সর্বশেষ চিঠিটি লেখক মুক্তিযোদ্ধা নিতাইলাল হোড়। চিঠির প্রাপক অ্যাডভোকেট এম এ সামাদ, তিনি ২০০৭ সালে মৃত্যুবরণ করেন। তাঁরই ছেলে জয়েনউদ্দিন মাহমুদ চিঠিটি পাঠিয়েছেন।

বিষয়বস্তু 

একাত্তরের চিঠির বেশির ভাগ চিঠি মাকে লেখা। চিঠিগুলো পড়ে মনে হয়, 'মা'র ও 'স্বদেশ' যেন একই শব্দ, সমার্থক।

 ১ সংখ্যক চিঠিতে চিঠি লেখক শহীদ কাজী নূরুন্নবী তাঁর মাকে চিঠি লিখেছেন বাবলু নামে। এই চিঠিতে রাজ‌শাহীতে মুক্তিযুদ্ধ চলাকালীন পাকিস্তানি সেনাবাহিনী এবং পুলিশ বাহিনীর সম্মুখ যুদ্ধের বর্ণনা রয়েছে, যেখানে মুক্তিবাহিনীর বিপর্যয় তুলে ধরা হয়েছে। তবুও বাংলার দামাল ছেলেরা পরাজয়ের পরিবর্তে গৌরবের মৃত্যুই গ্রহণ করতে চায়।
 ২ সংখ্যক চিঠিতে মুক্তিযোদ্ধা এ বি এম মাহবুবুর রহমানের উক্তি: "তবে যেদিন মা-বোনের ইজ্জতের প্রতিশোধ এবং এই মাতৃভূমি সোনার বাংলাকে শত্রুমুক্ত করতে পারবো, সেদিন তোমার ছেলে তোমার কোলে ফিরে আসবে।" এছাড়া এই চিঠিতে ৮ নম্বর সেক্টর কমান্ডার মেজর জলিলের তত্ত্বাবধানে ট্রেনিংএর উল্লেখ আছে।
 ৩ সংখ্যক চিঠিতে নৌ কমান্ডো জিন্নাত আলী খানের কণ্ঠে ধ্বনিত হয়েছে মাতৃভূমির প্রতি অকুণ্ঠ ভালোবাসা। "আপনার সম্মান রক্ষা করতে গিয়ে যদি আপনার এই নগন্য ছেলের রক্তে রাজপথ রঞ্জিত হয়, সে রক্ত ইতিহাসের পাতায় সাক্ষ্য দেবে যে বাঙালি এখনো মাতৃভূমি রক্ষা করতে নিজের জীবন পর্যন্ত বুলেটের সামনে পেতে দিতে দ্বিধা বোধ করে না।"

তথ্যসূত্র 

বাংলাদেশের স্বাধীনতা যুদ্ধের বই
২০০৯-এর বই
বাংলা ভাষার বই
অম্বিকা সোনি

অম্বিকা সোনি (জন্ম- ১৩ নভেম্বর ১৯৪৩) হলেন বিশিষ্ট ভারতীয় রাজনীতিবিদ। তিনি ভারতের কেন্দ্রীয় পর্যটন এবং সংস্কৃতি মন্ত্রী ছিলেন। ইনি ভারতীয় জাতীয় কংগ্রেসের অন্যতমা নেত্রী এবং পাঞ্জাব থেকে নির্বাচিত রাজ্যসভার সদস্যা।

তথ্যসূত্র

বহিঃসংযোগ 

১৯৪৩-এ জন্ম
১৯৪২-এ জন্ম
পাঞ্জাব, ভারতের ভারতীয় জাতীয় কংগ্রেসের রাজনীতিবিদ
জীবিত ব্যক্তি
ইন্দ্রপ্রস্থ মহিলা কলেজের প্রাক্তন শিক্ষার্থী
পাঞ্জাব, ভারতের রাজ্যসভা সদস্য
পাঞ্জাব, ভারতের রাজনীতিতে নারী
লাহোরের ব্যক্তি
২০শ শতাব্দীর ভারতীয় নারী রাজনীতিবিদ
২১শ শতাব্দীর ভারতীয় নারী রাজনীতিবিদ
রাজ্যসভার নারী সদস্য
ভারতীয় জাতীয় কংগ্রেস (সমাজতান্ত্রিক) এর রাজনীতিবিদ
ওয়েলহাম গার্লস স্কুলের প্রাক্তন শিক্ষার্থী
ভারতীয় জাতীয় কংগ্রেস (ইউ) এর রাজনীতিবিদ
২০শ শতাব্দীর ভারতীয় রাজনীতিবিদ
২১শ শতাব্দীর ভারতীয় রাজনীতিবিদ
সরলা দেবী চৌধুরানী

সরলা চৌধুরী (৯ সেপ্টেম্বর, ১৮৭২- ১৮ আগস্ট, ১৯৪৫) (যিনি সরলা ঘোষাল নামেও পরিচিত) হলেন ঊনবিংশ শতাব্দীর শেষার্ধ এবং বিংশ শতাব্দীর প্রথমার্ধের বিশিষ্ট বাঙালি বুদ্ধিজীবী। ইনি ১৯১০ সালে এলাহাবাদে ভারতের প্রথম মহিলা সংগঠন ভারত স্ত্রী মহামণ্ডল প্রতিষ্ঠা করেন। ভারতীয় নারীদের উন্নয়নের স্বার্থে স্ত্রীশিক্ষা সহ অন্যান্য বিবিধ কর্মসূচি গ্রহণ করে এই সংগঠন ভারতের বিভিন্ন প্রান্তে শাখা বিস্তার করে। তিনি প্রতাপাদিত্ত উৎসব শুরু করেন। লক্ষীর ভান্ডার তিনিই প্রতিষ্ঠা করেন।

জন্ম ও শৈশব 
১৮৭২ খ্রিষ্টাব্দে কলকাতায় বিশিষ্ট রাজনীতিবিদ জানকীনাথ ঘোষাল এবং বাংলার প্রথম মহিলা ঔপন্যাসিক ও রবীন্দ্রনাথের অগ্রজা স্বর্ণকুমারী দেবীর সন্তান হিসেবে জন্মগ্রহণ করেন সরলা দেবী। পিতার বিলাত প্রবাসকালে জোড়াসাঁকো ঠাকুরবাড়িতে তার শৈশব কাটে। বেথুন স্কুলে ভর্তি হয়ে কবি কামিনী রায়, লেডি অবলা বসু প্রমূখের সাথী হন। ১৮৮৬ সালে এন্ট্রান্স ও ১৮৯০ সালে ইংরেজিতে অনার্সসহ বিএ পরীক্ষায় মেয়েদের মধ্যে সর্বোচ্চ নম্বর পেয়ে 'পদ্মাবতী স্বর্ণপদক' লাভ করেন।

প্রকাশিত গ্রন্থ 
তার রচিত গ্রন্থগুলো হচ্ছে,
 নববর্ষের স্বপ্ন
 জীবনের ঝরাপাতা
 শিবরাত্রি পূজা প্রভৃতি।
 তিনি ছিলেন দীর্ঘদিন ঠাকুরবাড়ি থেকে প্রকাশিত 'ভারতী' পত্রিকার সম্পাদিকা।

তথ্যসূত্র

বহিঃসংযোগ 

 

১৮৭২-এ জন্ম
১৯৪৫-এ মৃত্যু
বাঙালি হিন্দু
বাঙালি বুদ্ধিজীবী
বেথুন কলেজের প্রাক্তন শিক্ষার্থী
ভারতীয় নারীবাদী
বাঙালি লেখক
পশ্চিমবঙ্গের নারী শিক্ষাবিদ
২০শ শতাব্দীর নারী শিক্ষাবিদ
ভারতীয় নারী অধিকারকর্মী
২০শ শতাব্দীর বাঙালি
১৯শ শতাব্দীর বাঙালি
কলকাতা বিশ্ববিদ্যালয়ের প্রাক্তন শিক্ষার্থী
২০শ শতাব্দীর ভারতীয় নারী বিজ্ঞানী
১৯শ শতাব্দীর লেখিকা
২০শ শতাব্দীর লেখিকা
ভারতীয় সমাজকর্মী
ভারতীয় সক্রিয়কর্মী
ভারতীয় আত্মজীবনীকার
ভারতীয় শিক্ষায়তনিক
ভারতীয় বিদ্যালয় ও কলেজের প্রতিষ্ঠাতা
পশ্চিমবঙ্গের নারী বিজ্ঞানী
পশ্চিমবঙ্গের লেখিকা
পশ্চিমবঙ্গের সক্রিয়কর্মী
ভারতীয় নারী সক্রিয়কর্মী
ভারতীয় রাষ্ট্রবিজ্ঞানী
ভারতীয় রাজনৈতিক লেখক
১৯শ শতাব্দীর ভারতীয় নারী বিজ্ঞানী
মজমু-ই-ইউসুফি

মজমু-ই-ইউসুফি ইউসুফ আলী খান রচিত চারটি গ্রন্থের অন্যতম একটি গ্রন্থ যা ১৭৬৪ খ্রিষ্টাব্দে রচিত হয়। ৩৩৬ পাতার এই গ্রন্থটি ফার্সি ভাষায় রচিত এবং এতে ১৭৬০-৬১ থেকে ১৭৬৫-৬৭ খ্রিষ্টাব্দ (হিজরী ১১৭৪ থেকে ১১৮০) পর্যন্ত পূর্ব ভারতের রাজনৈতিক ঘটনাবলীর সঠিক ধারাবাহিক বর্ণনা পাওয়া যায়। এতে আরও আছে নাদির শাহ এর ভারত আক্রমণ সম্পর্কিত ঘটনার বর্ণনা এবং লেখকের নিজের জীবনের দিনপঞ্জিতে উল্লেখিত রয়েছে নবাব মীর কাসিমের সঙ্গে লেখকের পাটনা গমনের চমকপ্রদ ঘটাবলির ইতিহাস। বিংশ শতাব্দীর দ্বিতীয় পাদের শেষ দিকে পাটনা কলেজের অধ্যাপক সৈয়দ হাসান আসকারী এ গ্রন্থটির অনুসন্ধান পান। মজমু-ই-ইউসুফি গ্রন্থটি মোটামুটি ভাবে ৩২টি পরিচ্ছেদে বিভক্ত। লেখক ২০তম পরিচ্ছেদ ছাড়া অন্য সকল পরিচ্ছেদেরই শিরোনাম দিয়েছেন।

বাংলার ইতিহাস
ভারতীয় জনসংঘ

ভারতীয় জনসঙ্ঘ ভারতের একটি বিশেষ হিন্দুত্ববাদী রাজনৈতিক সংগঠন যার অস্তিত্বকাল ১৯৫১ থেকে ১৯৯০ সাল এবং পরবর্তীকালে এই সংগঠনটিই ভারতীয় জনতা পার্টি নামক ভারতের একটি অন্যতম রাজনৈতিক দলে রূপান্তরিত হয়।

উদ্ভব 
১৯৫১ খ্রিষ্টাব্দের ২১ অক্টোবর প্রখ্যাত রাজনীতিবিদ ডঃ শ্যামাপ্রসাদ মুখোপাধ্যায় দিল্লিতে রাষ্ট্রীয় স্বয়ংসেবক সঙ্ঘের সঙ্গে ঐকমত্যের ভিত্তিতে প্রতিষ্ঠা করেন ভারতীয় জনসঙ্ঘ।

লোকসভা নির্বাচনে ধারাবাহিক সাফল্য 

 ১৯৫২ ৩টি আসনে ৩.১ শতাংশ ভোট,

 ১৯৫৭ ৪টি আসনে ৫.৯ শতাংশ ভোট,

 ১৯৬২ সালে ৬.৪ শতাংশ ভোট এবং ১৪টি আসন

 ১৯৬৭ সালে, ৯.৪ শতাংশ ভোট ৩৫টি আসন পায়।

 ১৯৭১ সালে, ৭.৩৭ শতাংশ ভোট ২২টি আসন পায়।

জনসংঘের সভাপতি 
 ডঃ শ্যামা প্রসাদ মুখার্জি (১৯৫২-৫২)
 মৌলি চন্দ্র শর্মা (১৯৫৪)
 প্রেম নাথ ডোগরা (১৯৫৫)
 আচার্য দেবপ্রসাদ ঘোষ (১৯৫৬-৫৯)
 পিতাম্বর দাস (১৯৬০)
 আভাসরালা রামা রাও (১৯৬১)
 আচার্য দেবপ্রসাদ ঘোষ (১৯৬২)
 রঘু বীর (১৯৬৩)
 আচার্য দেবপ্রসাদ ঘোষ (১৯৬৪)
 বছরাজ ব্যাস (১৯৬৫)
 বলরাজ মাধক (১৯৬৬)
 দীনদয়াল উপাধ্যায় (১৯৬৭-৬৮)
 অটল বিহারী বাজপেয়ী (১৯৬৯-৭২)
 লালকৃষ্ণ আডবাণী (১৯৭৩-৭৭)

আরও দেখুন 
১. ভারতীয় জনতা পার্টি

২. রাষ্ট্রীয় স্বয়ংসেবক সংঘ

তথ্যসূত্র 

ভারতের রাজনৈতিক দল
১৯৫১-এ ভারতে প্রতিষ্ঠিত
রাজতন্ত্র বিরোধী
ভারতে সাম্যবাদ বিরোধিতা
ভারতীয় জনতা পার্টি
ভারতের বিলুপ্ত রাজনৈতিক দল
ভারতীয় হিন্দু রাজনৈতিক দল
জাতীয় রক্ষণশীল দল
হিন্দু রাজনৈতিক দল
ভারত ভিত্তিক হিন্দু সংগঠন
হিন্দু জাতীয়তাবাদ
হিন্দুত্ব
ডানপন্থী দল
১৯৭৭-এ ভারতে বিলুপ্ত
ইউসুফ আলী খান

ইউসুফ আলী খান আঠারো শতকের অন্যতম ঐতিহাসিক, যিনি তার তাইখ-ই-বঙ্গালা-ই-মহাবত জঙী গ্রন্থের জন্য বেশি পরিচিত।  তার আরও তিনটি গ্রন্থ হল, মজমু-ই-ইউসুফি, হাদিকত-উস্‌-সফা ও ফার্সি কবিদের একটি তায্‌কির।

তথ্যসূত্র

বহিঃসংযোগ 
 রকমারি.কমে ইউসুফ আলী খানের গ্রন্থতালিকা

বাংলার ইতিহাস
বাঙালি ইতিহাসবিদ
রূপান্তরক

রূপান্তরক বলতে এমন একটি বৈদ্যুতিক কলকৌশলকে বোঝায় যার মাধ্যমে তড়িৎচৌম্বকীয় আবেশের মূলনীতি ব্যবহার করে একটি পরিবর্তী প্রবাহের বৈদ্যুতিক বর্তনী থেকে বৈদ্যুতিক শক্তিকে অপর একটি বর্তনীতে বৈদ্যুতিক বিভব, বৈদ্যুতিক প্রবাহ, দশা বা সামগ্রিক প্রতিরোধে পরিবর্তন সাধন করে স্থানান্তরিত করা হয়। একে ইংরেজিতে "ট্রান্সফর্মার" (Transformer) বলে। সাধারণত রূপান্তরকগুলিতে কোনও পরিবর্তী তড়িৎ ব‍্যবস্থায় অপরিবর্তিত কম্পাঙ্কতে নির্দিষ্ট পরিমাণ বিদ্যুৎ শক্তিকে বিভবের মান অনুযায়ী কমিয়ে বা বাড়িয়ে এক বর্তনী থেকে অন‍্য বর্তনীতে স্থানান্তর করা যায়। রূপান্তরক একটি (সাধারণত লোহার) মজ্জা ও দুইটি (অন্তরিত তামার তারের) কুণ্ডলী নিয়ে গঠিত; মুখ্য কুণ্ডলীতে পরিবর্তী বিদ্যুৎপ্রবাহ একটি পরিবর্তী চৌম্বকীয় ক্ষেত্র সৃষ্টি করে, যেটি গৌণ কুণ্ডলীতে পরিবর্তী বিদ্যুৎপ্রবাহের সৃষ্টি করে। গৌণ ও মুখ্য কুণ্ডলীতে বিভবের (ভোল্টেজ) অনুপাত গৌণ ও মুখ্য কুণ্ডলীতে প্যাঁচের অনুপাতের প্রায় সমান। উচ্চ কর্মদক্ষতা নিশ্চিত করার জন্য রূপান্তরকের মজ্জাটিকে প্রায়শই স্তরিত লোহা (laminated iron) দিয়ে তৈরি করা হয়, যেটি উচ্চ প্রবেশ্যতা প্রদান করে ও ঘূর্ণি বিদ্যুৎপ্রবাহগুলিকে (Eddy current) ন্যূনতম মাত্রায় নিয়ে আসে। 

পরিবর্তী বিদ্যুৎপ্রবাহ ব্যবস্থায় কম বিভবকে বেশি বিভবে বা বেশি বিভবকে কম বিভবে রূপান্তর করার জন্য রূপান্তরক ব্যবহৃত হয়। কম থেকে বেশি বিভবে রূপান্তরের জন্য ব্যবহৃত রূপান্তরককে উচ্চধাপী রূপান্তরক (স্টেপ-আপ ট্রান্সফর্মার) এবং বেশি থেকে কম বিভবে রূপান্তরের জন্য ব্যবহৃত রূপান্তরককে নিম্নধাপী রূপান্তরক (স্টেপ-ডাউন ট্রান্সফরমার) বলা হয়।

গঠন 
রূপান্তরকে মূলত দুটি অংশ থাকে:
 মুখ্য কুণ্ডলী (প্রাইমারি কয়েল): এই কুণ্ডলীতে পরিবর্তী প্রবাহের বিদ্যুৎ সরবরাহ করা হয়।
 গৌণ কুণ্ডলী (সেকেন্ডারি কয়েল): এই কুণ্ডলীতে পরিবর্তী প্রবাহের বিদ্যুৎ শক্তি স্থানান্তর হয়।

একটি কাঁচা লোহা বা ফেরাইটের (ferrite) আয়তাকার, বর্গাকার, বৃত্তাকার বা দণ্ডাকৃতির মজ্জার (কোর) দুই বিপরীত বাহুতে অন্তরিত (insulated) তামার তার পেঁচিয়ে রূপান্তরক তৈরি করা হয়। মজ্জার যে বাহুতে পরিবর্তী প্রবাহ বা বিভব প্রয়োগ করা হয় তাকে মুখ্য কুণ্ডলী বলে। আর যে কুণ্ডলীতে পরিবর্তী বিভব আবিষ্ট হয় তাকে গৌণ কুণ্ডলী বলে। উচ্চধাপী রূপান্তরকে মুখ্য কুণ্ডলীর চেয়ে গৌণ কুণ্ডলীর পাক সংখ্যা বেশি থাকে। আর নিম্নধাপী রূপান্তরকে মুখ্য কুণ্ডলীর চেয়ে গৌণ কুণ্ডলীর পাক সংখ্যা কম থাকে।

রূপান্তরকের কর্মদক্ষতা এবং সারা দিনের কর্মদক্ষতা

রূপান্তরকের এর কোন ঘুরন্ত অংশ না থাকায় এর কোনও ঘর্ষণজনিত শক্তিক্ষয় হয় না, তাই এর দক্ষতা অন্যান্য বৈদ্যুতিক যন্ত্রের তুলনায় অনেক বেশি - প্রায় ৯০% থেকে ৯৮% পর্যন্ত হয়। তাই কোন নির্দিষ্ট পাওয়ার ফ্যাক্টরে রূপান্তরকের দক্ষতা =(রূপান্তরকটির কেভিএ রেটিং × পাওয়ার ফ্যাক্টর)/(রূপান্তরকেরটির কেভিএ রেটিং × পাওয়ার ফ্যাক্টর + কোর লস + কপার লস)

তারপর প্রাপ্ত মানকে ১০০ দ্বারা গুণ করে শতকরা হিসাবে প্রকাশ করা হয়।

সারাদিনের কর্মদক্ষতা = {২৪ ঘণ্টার বহিরাগত শক্তি ÷ (২৪ ঘণ্টার বহিরাগত শক্তি + ২৪ ঘণ্টার মজ্জা ক্ষয় + কপারক্ষয়)} × ১০০

তথ্যসূত্র 

বৈদ্যুতিক শক্তি রূপান্তর
পদার্থবিজ্ঞান
১৯শ শতাব্দীর উদ্ভাবন
বৈদ্যুতিক রূপান্তরক
ব্রিটিশ উদ্ভাবন
হাঙ্গেরীয় উদ্ভাবন
চৌম্বক ক্ষেত্র

চৌম্বক ক্ষেত্র হলো একটি ভেক্টর ক্ষেত্র যা কোন আপেক্ষিক গতিসম্পন্ন আধান বা চুম্বকিত বস্তুর চৌম্বকীয় প্রভাব ব্যাখ্যা করে। একটি আধান, অন্যান্য আধানের স্রতের সাথে সমান্তরালে ধাবিত হলে তা তার নিজের বেগের উলম্বে একটি বল অনুভব করে। চৌম্বক ক্ষেত্রের এই ক্রিয়াটি সাধারণত স্থায়ী চৌম্বকে দেখা যায়।

তত্ত্বগত ভাবে, একটি চৌম্বক ক্ষেত্র অসীম দূর পর্যন্ত বিস্তৃত। তবে, শনাক্তকরণের জন্য ব্যবহৃত পরীক্ষা ব্যবস্থার সীমাবদ্ধতার জন্য এবং পরিবেশের অন্যান্য চৌম্বক ক্ষেত্র-এর উপস্থিতির জন্য ( যেমন ভূ -চৌম্বক ক্ষেত্র ) কার্যক্ষেত্রে কোন চৌম্বক ক্ষেত্র একটি সীমিত সীমা পর্যন্ত বিস্তৃত বলে ধরা হয়।

তড়িৎচৌম্বকতে "চৌম্বক ক্ষেত্র" শব্দটি B এবং H চিহ্ন দ্বারা চিহ্নিত দুটি স্বতন্ত্র কিন্তু ঘনিষ্ঠভাবে সম্পর্কিত ভেক্টর ক্ষেত্রের জন্য ব্যবহৃত হয়। ইন্টারন্যাশনাল সিস্টেম অফ ইউনিটে, H হচ্ছে চৌম্বক ক্ষেত্রের শক্তি যাকে প্রতি মিটার অ্যাম্পিয়ারের SI বেস ইউনিটে পরিমাপ করা হয় এবং B, চৌম্বকীয় প্রবাহের ঘনত্ব, টেসলায় পরিমাপ করা হয় (SI বেস ইউনিটে: কিলোগ্রাম প্রতি সেকেন্ড 2 প্রতি অ্যাম্পিয়ার) (এ/এম)। H এবং B কীভাবে চুম্বকীয়করণের জন্য দায়ী তার মধ্যে পার্থক্য। একটি ভ্যাকুয়ামে, দুটি ক্ষেত্র ভ্যাকুয়াম ব্যাপ্তিযোগ্যতার মাধ্যমে সম্পর্কিত। কিন্তু একটি চুম্বকীয় পদার্থে, পদগুলি প্রতিটি বিন্দুতে উপাদানের চুম্বককরণের দ্বারা পৃথক হয়।

তথ্যসূত্র

পদার্থবিজ্ঞান
তড়িৎচুম্বকত্ব
চুম্বকত্ব
ভৌত রাশি
মহাবোধি সোসাইটি

মহাবোধি সোসাইটি হল সিংহলি বৌদ্ধ ধর্মপ্রচারক অনাগরিক ধর্মপাল কর্তৃক প্রতিষ্ঠিত একটি দক্ষিণ এশীয় বৌদ্ধ সংগঠন। এই সংগঠনটির স্বকৃত দাবি অনুসারে ভারতে বৌদ্ধধর্ম পুনরুজ্জীবিত করা এবং বুদ্ধগয়া, সারনাথ এবং কুশীনগরে অবস্থিত বৌদ্ধ উপাসনালয়গুলির সংস্কার করাই হল সংগঠনটির মূল লক্ষ্য।

উদ্ভব 
১৮৯১ খ্রিষ্টাব্দে একবার তীর্থভ্রমণার্থ বুদ্ধগয়ার মহাবোধি মন্দিরে আগমন করেন সিংহলি বৌদ্ধ ভিক্ষু অনাগরিক ধর্মপাল। সেখানে উপনীত হয়ে তিনি আবিষ্কার করেন যে অধুনা সংস্কারপ্রাপ্ত মহাবোধি মন্দিরটি সম্পূর্ণ শৈব পুরোহিতগণের নিয়ন্ত্রণাধীন এবং ভগবান বুদ্ধের উপাসনার পরিবর্তে তৎস্থলে ব্রাহ্মণ্য ধর্মানুসারে পূজার্চনা অনুষ্ঠিত হয়। এই দৃশ্য দর্শনমাত্র তিনি অত্যন্ত বিস্মিত এবং মর্মাহত হন। এই ঘটনার প্রতিবাদে তিনি একটি আন্দোলন গড়ে তোলেন। অনাগরিক ধর্মপাল কর্তৃক প্রবর্তিত এই বৌদ্ধ নবজাগরণ বহুক্ষেত্রে রক্ষণশীল আখ্যায়িত হয়েছে কারণ ভারতে বৌদ্ধধর্মের অবলুপ্তির কারণ হিসেবে তিনি মুসলিম শাসনকে দায়ী করেছেন।

১৮৯১ খ্রিষ্টাব্দে কলম্বোয় প্রতিষ্ঠিত হয় মহাবোধি সোসাইটি। কিন্তু এর পরের বছরেই অর্থাৎ ১৮৯২ খ্রিষ্টাব্দে সংগঠনটির মূল কার্যালয় কলম্বো থেকে স্থানান্তরিত হয় কলকাতায়। সেইসময় মহাবোধি সোসাইটির মুখ্য উদ্দেশ্যই ছিল বুদ্ধগয়ায় অবস্থিত মহাবোধি মন্দিরের পুনরুদ্ধার করা। এই কার্য সম্পাদন করার লক্ষ্যে ধর্মপাল আইনের আশ্রয় গ্রহণ করেন এবং বহু শতাব্দী ধরে মহাবোধি মন্দিরের নিয়ন্ত্রক ব্রাহ্মণ পুরোহিতগণের বিরুদ্ধে মামলা দায়ের করেন। এইভাবে সুদীর্ঘ সংগ্রামের পর ১৯৪৯ খ্রিষ্টাব্দে অনাগরিক ধর্মপাল তার লক্ষ্যে সফল হন এবং মহাবোধি মন্দিরের নিয়ন্ত্রণাধিকার লাভ করেন।

মহাবোধি মন্দির 
মূল নিবন্ধ : মহাবোধি মন্দির

সারনাথ 
মূল নিবন্ধ : সারনাথ

কুশীনগর 
মূল নিবন্ধ : কুশীনগর

নেতৃত্ব

তথ্যসূত্র

বহিঃসংযোগ 
 মহাবোধি সোসাইটি 

বৌদ্ধধর্ম
ভারতে বৌদ্ধধর্ম
স্টামফোর্ড বিশ্ববিদ্যালয় বাংলাদেশ

স্টামফোর্ড ইউনিভার্সিটি বাংলাদেশ বাংলাদেশের রাজধানী ঢাকায় অবস্থিত একটি বেসরকারি বিশ্ববিদ্যালয়। এটি ২০০২ সালে বাংলাদেশ সরকার থেকে বিশ্ববিদ্যালয়ের সনদ পেয়ে স্টামফোর্ড ইউনিভার্সিটি বাংলাদেশ নামে কার্যক্রম শুরু করে। বিশ্ববিদ্যালয়টির একমাত্র ক্যাম্পাস সিদ্ধেশ্বরীতে অবস্থিত। ঢাকার মুগদার গ্রিন মডেল টাউনে বিশ্ববিদ্যালয়টির স্থায়ী ক্যাম্পাস নির্মাণের প্রক্রিয়া চলছে।

ইতিহাস 
১৯৯৫ সালে বিশিষ্ট শিক্ষানুরাগী প্রয়াত ড. এম. এ হান্নান ফিরোজের হাত ধরে প্রতিষ্ঠানটির কলেজ শাখা স্টামফোর্ড কলেজ যাত্রা শুরু করে। পরবর্তীতে ২০০২ সালে বাংলাদেশ সরকার কর্তৃক বিশ্ববিদ্যালয়ের সনদ লাভ করার মাধ্যমে, আন্তর্জাতিক মানের শিক্ষা প্রদানের মূলমন্ত্র নিয়ে স্টামফোর্ড ইউনিভার্সিটি বাংলাদেশ নামে তাদের শিক্ষা কার্যক্রম শুরু করে । প্রতিষ্ঠানটিতে স্নাতক ডিগ্রী প্রদান করার পাশাপাশি স্নাতকোত্তর ডিগ্রীও প্রদান করা হয়। প্রতিষ্ঠানটিতে ২০২১ সাল পর্যন্ত ট্রাইমেস্টার ভিত্তিতে শিক্ষাক্রম পরিচালনা করা হত, পরবর্তিতে ২০২২ সাল হতে সেমিস্টার পদ্ধতিতে শিক্ষাক্রম পরিচালনা করে আসছে।

উপাচার্যগণ

নিম্নোক্ত ব্যক্তিবর্গ বিশ্ববিদ্যালয়টির উপাচার্য হিসেবে দায়িত্ব পালন করেন:
  অধ্যাপক মনিরুজ্জামান (১ ফেব্রুয়ারি ২০২৩ - বর্তমান)

অনুষদ সমূহ 
স্টামফোর্ড ইউনিভার্সিটি বাংলাদেশ-এ  পাঁচটি অনুষদ আছে, যেগুলো হলো- ব্যবসায় শিক্ষা অনুষদ, বিজ্ঞান অনুষদ, কলা ও সামাজিক বিজ্ঞান অনুষদ, আইন অনুষদ এবং প্রকৌশল অনুষদ। বর্তমানে ১৪টি বিভাগে ৩২টি স্নাতক ও স্নাতকোত্তর ডিগ্রী প্রদানকারী প্রোগ্রাম রয়েছে। বিভাগসমূহ হচ্ছেঃ 
 ব্যবসায় প্রশাসন বিভাগ
 ফার্মেসি বিভাগ 
 পরিবেশ বিজ্ঞান বিভাগ
 অনুজীব বিজ্ঞান বিভাগ
 ইংরেজি বিভাগ
 চলচ্চিত্র ও গণমাধ্যম অধ্যয়ন বিভাগ
 সাংবাদিকতা ও গণমাধ্যম অধ্যয়ন বিভাগ
 অর্থনীতি বিভাগ
 লোকপ্রশাসন বিভাগ
 আইন বিভাগ
 কম্পিউটার বিজ্ঞান বিভাগ
 সিভিল ইঞ্জিনিয়ারিং বিভাগ
 তড়িৎ প্রকৌশল বিভাগ
 স্থাপত্য বিভাগ

চিত্রশালা

তথ্যসূত্র

বহিঃসংযোগ 
 স্টামফোর্ড ইউনিভার্সিটি বাংলাদেশ এর প্রাতিষ্ঠানিক ওয়েবসাইট
 

বাংলাদেশের বেসরকারি বিশ্ববিদ্যালয়
২০০২-এ প্রতিষ্ঠিত শিক্ষাপ্রতিষ্ঠান
ঢাকা জেলার বিশ্ববিদ্যালয়
বাংলাদেশের স্থাপত্য বিশ্ববিদ্যালয়
ঢাকার বিশ্ববিদ্যালয় ও মহাবিদ্যালয়
১৯৯৪-এ প্রতিষ্ঠিত শিক্ষাপ্রতিষ্ঠান
বাংলাদেশের স্থাপত্য
১৯৯৪-এ বাংলাদেশে প্রতিষ্ঠিত
তাওয়াং মঠ

তাওয়াং মঠ হল অরুণাচল প্রদেশের তাওয়াং জেলায় অবস্থিত তিব্বতি বৌদ্ধ মঠ। বর্তমানে এটিই ভারতের বৃহত্তম বৌদ্ধ বিহার। ঐতিহাসিকভাবে এই বিহার অত্যন্ত তাৎপর্যপূর্ণ কারণ ষষ্ঠ দলাই লামার জীবনের সঙ্গে এই বিহার ওতপ্রোত ভাবে জড়িত হয়ে রয়েছে।

বৌদ্ধধর্ম
ভারতের মঠ
ভারতের বৌদ্ধবিহার
উত্তর-পূর্ব ভারতের পর্যটন
পরিবর্তী তড়িৎ প্রবাহ

পরিবর্তী তড়িৎ প্রবাহ, দিকপরিবর্তী তড়িৎ প্রবাহ বা পর্যাবৃত্ত তড়িৎ প্রবাহ () বলতে সেই ধরনের তড়িৎ প্রবাহকে বোঝানো হয় যে তড়িৎ প্রবাহের দিক একটি নির্দিষ্ট পর্যায়কাল পর পর বিপরীতমুখী হয়। এটি একমুখী তড়িৎ প্রবাহ অপেক্ষা ভিন্নধর্মী, যেখানে তড়িৎ প্রবাহ সময়ের সাথে সাথে দিক পরিবর্তন না করে কেবল একটি নির্দিষ্ট দিকেই প্রবাহিত হতে থাকে। পরিবর্তী প্রবাহের ক্ষেত্রে একটি নির্দিষ্ট পর্যায়কালের অর্ধেক সময় তড়িৎ যেদিকে প্রবাহিত হয়, বাকি অর্ধেক সময় ঠিক তার বিপরীত দিকে প্রবাহিত হয়। 

বাসাবাড়িতে এবং ব্যবসা প্রতিষ্ঠানে তড়িৎ শক্তি পরিবহনের জন্য পরিবর্তী প্রবাহ বহুল ব্যবহৃত হয়, কারণ এই ধরনের তড়িৎ শক্তি সহজে দূর-দূরান্তে প্রেরণ করা যায় এবং এতে তড়িৎ শক্তির অপচয় কম হয়। এক্ষেত্রে প্রবাহিত তরিৎ শক্তির রূপ সাধারণত সাইন তরঙ্গ ধরনের হয়ে থাকে। এছাড়া বিশেষ ক্ষেত্রে ব্যতিক্রমী ধরনের পরিবর্তী প্রবাহও ব্যবহার করা হয়।

আরও দেখুন 
সমক্ষ তড়িৎ

তথ্যসূত্র 

তড়িৎ বিজ্ঞান
পদার্থবিজ্ঞান
তড়িৎ
তড়িৎ প্রকৌশল
তড়িৎ প্রবাহ
বৈদ্যুতিক শক্তি
পরিবর্তী প্রবাহের বৈদ্যুতিক শক্তি
প্রজ্ঞা (বৌদ্ধ ভিক্ষু)

প্রজ্ঞা (, ৭৩৪) হলেন খ্রিস্টীয় নবম শতাব্দীর একজন বৌদ্ধ ভিক্ষু। তিনি অধুনা আফগানিস্তানের গান্ধার অঞ্চলে জন্মগ্রহণ করেন। তিনি তাং রাজবংশের রাজত্বকালে চীনে যান এবং কয়েকটি গুরুত্বপূর্ণ সংস্কৃত সূত্র চীনা ভাষায় পুনঃঅনুবাদ করেন। চীনে তীর্থযাত্রাকালে জাপানি ভিক্ষু কুকাইয়ের সাথে প্রজ্ঞার বন্ধুত্ব হয়েছিল বলে উল্লেখ করা হয়। কুকাই শিঙ্গন বৌদ্ধধর্মের ভবিষ্যৎ প্রবক্তা ছিলেন। তিনি কুকাইকে সংস্কৃতের মূল উৎসগুলো পড়তে ও বুঝতে সাহায্য করেছিলেন।

সৃষ্টিকর্ম
তার প্রধান কাজগুলো হল
 আবতংসক সূত্র ()
 প্রজ্ঞাপারমিতাহৃদয় ()
 জাতকের ধ্যানের মহায়ন সূত্র ()

তথ্যসূত্র

আরও পড়ুন
 কেওন, ড্যামিয়ান (২০০৩)। Dictionary of Buddhism। নিউ ইয়র্ক: অক্সফোর্ড ইউনিভার্সিটি প্রেস। 

ভারতীয় বৌদ্ধ ভিক্ষু
৯ম শতাব্দীর ভারতীয় ভিক্ষু
আফগান ভিক্ষু
৯ম শতাব্দীর বৌদ্ধ ভিক্ষু
বৃন্দা কারাত

বৃন্দা কারাত (জন্ম- ১৭ অক্টোবর, ১৯৪৭) হলেন ভারতের একজন বিশিষ্ট কমিউনিস্ট রাজনীতিবিদ। ইনি ২০০৫ সালের ১১ এপ্রিল পশ্চিমবঙ্গ থেকে ভারতের কমিউনিস্ট পার্টি (মার্ক্সবাদী)-র হয়ে রাজ্যসভার সদস্য নির্বাচিত হন।

তথ্যসূত্র 

১৯৪৭-এ জন্ম
জীবিত ব্যক্তি
রাজনীতিতে ভারতীয় নারী
২১শ শতাব্দীর ভারতীয় লেখিকা
২০শ শতাব্দীর ভারতীয় রাজনীতিবিদ
২০শ শতাব্দীর ভারতীয় লেখিকা
ভারতীয় নারীবাদী লেখক
ভিয়েতনাম যুদ্ধ বিরোধী সক্রিয় কর্মী
পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
ভারতীয় নাস্তিক
ভারতীয় নারী সক্রিয়কর্মী
পশ্চিমবঙ্গের রাজনীতিতে নারী
ভারতীয় নারী অধিকারকর্মী
ভারতীয় মার্ক্সবাদী লেখক
বাঙালি ব্যক্তি
কলকাতা বিশ্ববিদ্যালয়ের প্রাক্তন শিক্ষার্থী
পশ্চিমবঙ্গের রাজ্যসভা সদস্য
কলকাতার রাজনীতিবিদ
ভারতীয় রাজনৈতিক লেখক
কলকাতার লেখক
২১শ শতাব্দীর ভারতীয় লেখক
২০শ শতাব্দীর ভারতীয় লেখক
ভারতীয় সাম্যবাদী লেখক
পশ্চিমবঙ্গের লেখিকা
পশ্চিমবঙ্গের সক্রিয়কর্মী
২০শ শতাব্দীর ভারতীয় নারী রাজনীতিবিদ
২১শ শতাব্দীর ভারতীয় নারী রাজনীতিবিদ
২১শ শতাব্দীর ভারতীয় রাজনীতিবিদ
রাজ্যসভার নারী সদস্য
ওয়েলহাম গার্লস স্কুলের প্রাক্তন শিক্ষার্থী
নিউ আলিপুরের ব্যক্তি
সংযুক্ত প্রগতিশীল জোট

সংযুক্ত প্রগতিশীল জোট হল হচ্ছে ভারতের প্রধানত মধ্য-বাম রাজনৈতিক দলগুলির একটি জোট ।এই জোটের সর্বাপেক্ষা বৃহত্তর শরিক দল হিসেবে ভারতীয় জাতীয় কংগ্রেস এই জোটের নেতৃত্ব প্রদান করছে।জোটটি ২০০৪ সালের সাধারণ নির্বাচনের পরে গঠিত হয়েছিল।ইউপিএর বৃহত্তম সদস্য দল হ'ল ভারতীয় জাতীয় কংগ্রেস,যার সভাপতি সোনিয়া গান্ধী ইউপিএর চেয়ারপারসন। কোনও একক দল নিজেরাই সংখ্যাগরিষ্ঠতা অর্জন করতে না পারার পরে ২০০৪ সালে কিছু অন্যান্য বাম-সংযুক্ত দলগুলির সমর্থন নিয়ে একটি সরকার গঠন করেছিল।

ইতিহাস 
২০০৪ সালের সাধারণ নির্বাচনের পরে স্পষ্ট হয়ে গিয়েছিল যে কোনও দলই নিরঙ্কুশ সংখ্যাগরিষ্ঠতা অর্জন করতে পারেনি সে সময় ইউপিএ গঠিত হয়েছিল।সে মুহূর্তে ক্ষমতাসীন ভারতীয় জনতা পার্টির নেতৃত্বাধীন ন্যাশনাল ডেমোক্র্যাটিক অ্যালায়েন্স (এনডিএ) ৪৪৩ সদস্যের লোকসভায় ১৮১ টি আসন জিতেছিল।ভারতীয় জাতীয় কংগ্রেস এর নেতৃতে ইউপিএ গঠনের পর জোটের আসন হয় ২১৮টি এবং এর ফলে ইউপিএ জোট ক্ষমতা লাভ করে।

১ দশক ক্ষ্মতায় থাকার পর ইউপিএ জোট ২০১৪ সালের নির্বাচনে বিজেপি নেতৃতাধীন এনডিএ জোটের কাছে পরাজিত হয়।

ইউপিএ জোট  ২০১৯ সালের সাধারণ নির্বাচনে পুনরায় বিজেপি নেতৃতাধীন এনডিএ জোটের কাছে পরাজিত হয়। বিজেপি একাই জিতেছে ৩০২ আসনে জয়লাভ ।কংগ্রেস নেতৃত্বাধীন ইউপিএ জোট জয়লাভসহ এগিয়েছিল ৯২ আসনে। কংগ্রেস এককভাবে জয়লাভ করে ৫০টি আসনে।

বর্তমান সদস্যদল এবং লোকসভায় আসনসংখ্যাঃ

বিভিন্ন রাজ্যে ইউপিএ জোটের সরকারঃ 

ফেব্রুয়ারি ২০২১ পর্যন্ত ইউপিএ জোটের ৫ রাজ্যে মুখ্যমন্ত্রী আছে

বর্তমান রাজ্য সরকারের তালিকা 

ইউপিএ জোট ৫টি রাজ্যে ক্ষমতায় আছে-

- পাঞ্জাব (ভারতীয় জাতীয় কংগ্রেস থেকে মুখ্যমন্ত্রী)

- ছত্তিসগড় (ভারতীয় জাতীয় কংগ্রেস থেকে মুখ্যমন্ত্রী)

- রাজস্থান (ভারতীয় জাতীয় কংগ্রেস থেকে মুখ্যমন্ত্রী)

- মহারাষ্ট্র (শিব সেনা থেকে মুখ্যমন্ত্রী)

- ঝাড়খণ্ড (ঝাড়খণ্ড মুক্তি মোর্চাথেকে মুখ্যমন্ত্রী)

- তামিলনাড়ু (ডিএমকে থেকে মুখ্যমন্ত্রী)

বিধানসভা গুলোতে ইউপিএ জোটের শক্তিঃ

অতীতের সদস্য দলসমূহ

প্রধানমন্ত্রীদের তালিকাঃ

ইউপিএ জোটের বর্তমান মুখ্যমন্ত্রীদের তালিকাঃ

তথ্যসূত্র

বহিঃসংযোগ 
 ইউপিএ-র অভিন্ন ন্যূনতম কর্মসূচী
 বামপন্থী দলসমূহ এবং ইউপিএ

ভারতের রাজনৈতিক দলের জোট
জোট সরকার
২০০৪-এ ভারতে প্রতিষ্ঠিত
২০০৪-এ প্রতিষ্ঠিত রাজনৈতিক দল
খুমুস

খুমুস (ইংরেজিতে Khumus) একটি আরবি শব্দ যার অর্থ কোন বস্তুর ১/৫ ভাগ বা এক-পঞ্চমাংশ। খারাজের মত এটাও ইসলামী রাষ্ট্রের আয়ের উৎস। ইসলামী অর্থনীতির পরিভাষায় খুমুস অর্থ ঐ সকল সম্পদের মধ্যে এক পঞ্চমাংশ যা ইসলাম বাইতুলমালে জমা দিতে নির্দেশ জারী করেছে। আর এসব সম্পদের মধ্যে যুদ্ধলব্ধ গণিমতের সম্পদ, খনিজ সম্পদ, সামুদ্রিক সম্পদ সবিশেষ উল্লেখ যোগ্য।

১. গনিমতের সম্পদ: অমুসলিম সম্প্রদায়ের সাথে রণক্ষেত্রে বিজয়ী হবার পর যুদ্ধের ময়দানে পরিত্যক্ত সম্পদ মুসলিম সম্প্রদায়ের হস্তগত হলে তাকে গনিমত বলে । যুদ্ধাস্ত্র, খাদ্যসামগ্রী, যানবাহন, পোশাক-পরিচ্ছদ ইত্যাদী গনিমতের সম্পদের অন্তর্ভুক্ত। গনিমতের মালের ক্ষেত্রে খুমুসের বিধান হচ্ছে প্রাপ্ত সম্পদের ১/৫ ভাগ ইসলামী রাষ্ট্রের বাইতুল মালে জমা হবে।

২. খনিজ সম্পদ: খনিজ সম্পদকে আরবিতে রিকায বলে। ইসলামী অর্থনীতির বিধানুসারে খনিজ সম্পদের এক-পঞ্চমাংশ বাইতুলমাল জমা হবে।যেন প্রাকৃতিক সম্পদের উপর দেশের সর্বসাধারণের অধিকার স্বীকৃত হয। এখাতের আয় থেকে জনকল্যাণে ব্যয় করা হয়।

৩. সামুদ্রিক সম্পদ: খনিজ সম্পদের ন্যায় সামুদ্রিক সম্পদের এক পঞ্চমাংশ রাষ্ট্রীয় কোষাগার বাইতুলমালের জন্য নির্দিষ্ট। সামুদ্রিক মৎস্য, মণিমুক্তা, প্রবাল, মূল্যবান পাথর ও অন্যান্র সামগ্রীর উপরও এক পঞ্চমাংশের বিধান কার্যকরী হবে। এছাড়া বড় বড় নদী, হ্রদ, হাওড় ইত্যাদীতে মৎস্য চাষ হলে কিংবা প্রাকৃতিক মৎস্য ধৃত হলে খুমুস বা এক পঞ্চমাংশের বিধান কার্যকর হবে।

ইসলামী অর্থনীতির পরিভাষা
ইসলামি আইন
যাকাত
ইসলামি অর্থনীতি
ইসলাম ও সমাজ
শিয়া ইসলাম
শরিয়াহ-তে আরবি শব্দ ও বাক্যাংশ
ইসলামি আইনের পরিভাষা
সমাজবাদী পার্টি

সমাজবাদী পার্টি (SP ; translation: Socialist Party, ৪ অক্টোবর ১৯৯২-এ প্রতিষ্ঠিত) হল ভারতের একটি সমাজতান্ত্রিক রাজনৈতিক দল। এটি জনতা দলের প্রাক্তন রাজনীতিবিদ মুলায়ম সিং যাদব দ্বারা প্রতিষ্ঠিত হয়েছিল এবং এর সদর দফতর নয়াদিল্লিতে অবস্থিত। সমাজবাদী পার্টি বর্তমানে উত্তরপ্রদেশের প্রাক্তন মুখ্যমন্ত্রী অখিলেশ যাদবের নেতৃত্বে রয়েছে। ২০১৭ সালে একটি জরুরী বৈঠকে তিনি প্রথমবারের জন্য সভাপতি হিসাবে নির্বাচিত হন। ২০১৭ সালে সমাজবাদী পার্টির আগ্রা কনভেনশনে তিনি দ্বিতীয়বারের জন্য নির্বাচিত হন। ২০২২ সালের সেপ্টেম্বরে লখনউতে অনুষ্ঠিত দলের জাতীয় সম্মেলনে তাকে তৃতীয়বারের জন্য নির্বাচিত করা হয়েছিল।

যদিও দলটি মূলত উত্তর প্রদেশে অবস্থিত, তবে ভারতের অন্যান্য রাজ্যেও এর উপস্থিতি রয়েছে। এটি চার মেয়াদে উত্তরপ্রদেশ রাজ্যে শাসক দল - তিনবার মুখ্যমন্ত্রী মুলায়ম সিং যাদবের অধীনে, চতুর্থ এবং সাম্প্রতিকতম ২০১২-২০১৭ উত্তরপ্রদেশ বিধানসভায় মুখ্যমন্ত্রী অখিলেশ যাদবের পূর্ণ সংখ্যাগরিষ্ঠ সরকার। ২০২২ সালের নির্বাচনে ৩৭% এরও বেশি ভোট শেয়ার সহ রাজ্য ভিত্তিক নির্বাচনী ব্যবস্থায় সম্মিলিত ভোটের প্যাটার্নের পরিপ্রেক্ষিতে দল এবং এর জোটের অংশীদার SP+- এর জোট উত্তরপ্রদেশ রাজ্যে একটি বৃহত্তম ভোটের ঘাঁটি রয়েছে।

তথ্যসূত্র

বহিঃসংযোগ 

 

ভারতের রাজনৈতিক দল
ভারতের সমাজতান্ত্রিক দল
জনতা পরিবার
ভারতের স্বীকৃত রাজ্যস্তরের রাজনৈতিক দল
জনতুষ্টিবাদী দল
প্রগতিশীল মৈত্রী
১৯৯২-এ প্রতিষ্ঠিত রাজনৈতিক দল
নওবাহার-ই-মুর্শিদকুলী খানি

নওবাহার-ই-মুর্শিদকুলী খানি আজাদ-আল হোসায়নি রচিত একটি ইতিহাস গ্রন্থ। ইরান থেকে আগত এই পণ্ডিত সম্ভবত ১৭২৯ খ্রিষ্টাব্দে এ গ্রন্থটি রচনা করেন। মূলত এ গ্রন্থটি একটি পুস্তিকা যা স্যার যদুনাথ সরকার ইংরেজিতে অনুদিত করে মাত্র ৮ পৃষ্ঠায় মুদ্রণ করেছিলেন।

এই পুস্তিকায় রয়েছে বাংলার সুবাদার মীর জুমলা (১৭৬০-১৭৬৩), বাংলার সুবাদার আজম শাহ (১৬৭৮-১৬৭৯) ও ঢাকার নায়েব নাজিম দ্বিতীয় মুর্শিদকুলী খান রুস্তম জঙ (১৭১২ - ১৭৩৪) সম্পর্কে একটি করে ছোট কাহিনী রয়েছে। এছাড়া রয়েছে নায়েব নাজিমের সেনাপতি মীর হাবিব ও আগা সাদেক কর্তৃক ১৭২৯ খ্রিষ্টাব্দে ত্রিপুরা রাজ্যে অভিযান, সেই রাজ্য অধিকার ও এর রওশনাবাদ নামকরণের ইতিহাস। শেষের ঘটনার জন্যই এ গ্রন্থটির বেশি গুরুত্বপূর্ণ কারণ এ গ্রন্থেই এ ঘটনার প্রথম এবং এতো বিস্তারিত বর্ণনা রয়েছে।

তথ্যসূত্র 

বাংলার ইতিহাস
ইতিহাস বই